ความเสี่ยงในการประกอบธุรกิจ

1.  ความเสี่ยงจากการพึ่งพาลูกค้าหรือผู้จัดจำหน่ายรายใหญ่

บริษัทไม่มีความเสี่ยงในด้านของการพึ่งพาผู้จัดจำหน่ายรายใหญ่
เนื่องจากบริษัทสามารถจัดหาวัตถุดิบได้จากทั้งในประเทศและต่างประเทศ ในด้านการพึ่งพาลูกค้า
บริษัทไม่มีความเสี่ยงสำหรับกลุ่มธุรกิจหลัก คือ ธุรกิจเครื่องทำน้ำแข็งและเครื่องทำความเย็น
เนื่องจากบริษัทมีลูกค้ากระจายในหลายธุรกิจเป็นจำนวนมาก
แม้ในช่วงปีที่ผ่านมาบริษัทได้ขยายธุรกิจด้านพลังงานทดแทน
(โครงการก่อสร้างโรงงานผลิตเอทานอล) ซึ่งเป็นโครงการขนาดใหญ่ที่สุด
แต่เมื่อพิจารณาถึงสัดส่วนรายได้ของโครงการดังกล่าวมีมูลค่าไม่ถึง 15% ของรายได้รวมของบริษัท

2.  ความเสี่ยงเกี่ยวกับการผลิต

    1.  ความเสี่ยงจากการผันผวนของราคาวัตถุดิบ

เหล็กและสแตนเลสถือว่าเป็นวัตถุดิบหลักที่สำคัญในการผลิตของบริษัท
ซึ่งราคาของวัตถุดิบจะมีการเปลี่ยนแปลงตามราคาของตลาดโลก
ที่ผ่านมาราคามีการปรับตัวสูงขึ้นเนื่องจากมีความต้องการใช้เหล็กทั่วโลกมากขึ้น
โดยเฉพาะในประเทศจีนและสหรัฐอเมริกา บริษัทจึงมีความเสี่ยงจากการผันผวนของราคาวัตถุดิบ
ประกอบกับโครงการก่อสร้างโรงงานผลิตเอทานอล
มีความจำเป็นต้องใช้เหล็กและสแตนเลสในปริมาณมาก
ทำให้บริษัทได้รับผลกระทบจากการผันผวนของราคาวัตถุดิบดังกล่าว
เนื่องจากบริษัทไม่สามารถจองวัตถุดิบได้ทั้งหมด อันมีสาเหตุมาจากภาวะขาดตลาดในบางช่วง

2.  ความเสี่ยงจากเทคโนโลยีการก่อสร้างโครงการใหม่ของบริษัท

ในช่วงกลางที่ผ่านมาบริษัทได้รับงานก่อสร้างโรงงานผลิตเอทานอล
นับเป็นครั้งแรกที่บริษัทก้าวเข้าสู่ธุรกิจในฐานะผู้รับจ้างก่อสร้างโรงงานเอทานอล
การก่อสร้างดังกล่าวจำเป็นต้องอาศัยเทคโนโลยีเฉพาะทางอย่างมาก
ทำให้บริษัทมีความเสี่ยงในการก่อสร้างโรงงานเพื่อให้ตรงกับความต้องการของลูกค้า
อย่างไรก็ตามบริษัทได้ทำสัญญากับบริษัท KATZEN INTERNATIONAL
ซึ่งเป็นบริษัทชั้นนำของโลกจากประเทศสหรัฐอเมริกา
ในการนำเทคโนโลยีเรื่องการผลิตเอทานอลจากแป้งเพื่อให้ได้ผลผลิตสูงสุดมาใช้

3.  ความเสี่ยงด้านการบริหารจัดการ

ในด้านความชำนาญของบุคคลากร บริษัทได้ลดความเสี่ยงโดยได้จัดตั้งหน่วยงาน Technical and
development ซึ่งทำหน้าที่ศึกษาและพัฒนาเครื่องจักรใหม่ๆ
เป็นศูนย์กลางให้การสนับสนุนทางด้านเทคนิคแก่แผนกต่าง ๆ
ทำให้มีบุคคลากรที่สามารถทำงานทดแทนกันได้ระดับหนึ่ง

4.  ความเสี่ยงด้านการเงิน

    1.  ความเสี่ยงจากอัตราแลกเปลี่ยนเงินตราต่างประเทศ

บริษัทนำเข้าวัตถุดิบบางส่วนจากต่างประเทศ ทำให้มีหนี้สินเป็นเงินตราต่างประเทศ
ในขณะเดียวกันบริษัทมีรายได้จากการขายสินค้าในต่างประเทศในรูปเงินตราต่างประเทศเช่นกัน
บริษัทจึงบริหารความเสี่ยงโดยใช้วิธี Natural hedge ส่วนหนึ่ง และ
ทำการซื้อขายเงินตราต่างประเทศล่วงหน้า (Forward contract)
เพื่อป้องกันความเสี่ยงของอัตราแลกเปลี่ยนที่อาจเกิดขึ้น

2.  ความเสี่ยงในการลงทุนในใบสำคัญแสดงสิทธิ

   ความเสี่ยงเรื่องมูลค่าตามเวลา (Time Value) ของใบสำคัญแสดงสิทธิ

บริษัทจะทำการปรับราคาการใช้สิทธิและอัตราการใช้สิทธิตลอดอายุของใบสำคัญแสดงสิทธิตามที่ระบุไว้ในเงื่อนไขการปรับสิทธิ
โดยการเริ่มใช้สิทธิวันแรกคือ วันที่ 25 พฤศจิกายน 2547 และวันสุดท้ายของการใช้สิทธิคือวันที่ 21
กันยายน 2550 ทั้งนี้วิธีการปรับสิทธิดังกล่าว คำนึงถึงราคาการใช้สิทธิ และอัตราการใช้สิทธิ ณ
วันปรับสิทธิเท่านั้น โดยมิได้คำนึงถึงมูลค่าตามเวลา (Time Value)
ของใบสำคัญแสดงสิทธิแต่อย่างใด
ซึ่งมูลค่าตามเวลาของใบสำคัญแสดงสิทธิจะลดลงเมื่อเวลาการใช้สิทธิของใบสำคัญแสดงสิทธิเหลือน้อยลง
และหากบริษัทมีการเสนอขายใบสำคัญแสดงสิทธิหรือหลักทรัพย์แปลงสภาพที่ออกใหม่ในอนาคต
อาจทำให้ผู้ถือใบสำคัญแสดงสิทธิที่จะเสนอขายในครั้งนี้ภายหลังการปรับสิทธิแล้วมีสิทธิและผลประโยชน์ด้อยไปกว่าเดิม

  ความเสี่ยงเรื่องการปรับราคาการใช้สิทธิใหม่ทำให้มีมูลค่าต่ำกว่ามูลค่าที่ตราไว้ของหุ้นสามัญ 

ในกรณีที่มีการปรับราคาการใช้สิทธิและอัตราการใช้สิทธิใหม่ตามที่ระบุไว้ในเงื่อนไขการปรับสิทธิ
โดยทำให้มีการเปลี่ยนแปลงราคาการใช้สิทธิ
จนเป็นผลทำให้ราคาการใช้สิทธิใหม่มีราคาต่ำกว่ามูลค่าที่ตราไว้ของหุ้นสามัญของบริษัท
ก็ให้ใช้ราคาการใช้สิทธิใหม่ดังกล่าวเว้นแต่จะเป็นกรณีที่กฎหมายห้ามมิให้บริษัทออกหุ้นต่ำกว่ามูลค่าที่ตราไว้ให้ถือเอามูลค่าที่ตราไว้ของหุ้นสามัญของบริษัทเป็นราคาการใช้สิทธิใหม่
ซึ่งจะทำให้ผู้ถือใบสำคัญแสดงสิทธิมีสิทธิและผลประโยชน์ด้อยลงกว่าเดิม

4.3 ความเสี่ยงจากหุ้นบุริมสิทธิแปลงสภาพ

บริษัท อาจมีความเสี่ยงจากการออกหุ้นบุริมสิทธิแปลงสภาพ เนื่องจากหุ้นบุริมสิทธิ
แปลงสภาพกำหนดให้บริษัทฯ ต้องจ่ายเงินปันผลชนิดสะสมให้กับผู้ถือหุ้นบุริมสิทธิแปลงสภาพ
ในอัตราร้อยละ 7 ต่อปีของราคาเสนอขายหุ้นบุริมสิทธิแปลงสภาพ
และยังต้องชดใช้ส่วนต่างเป็นเงินสด
สำหรับส่วนต่างที่เกิดจากราคาตลาดหุ้นสามัญของบริษัทต่ำกว่าราคาเสนอของหุ้นบุริมสิทธิแปลงสภาพ
(ราคา 3.62 บาท/หุ้น) ณ วันแปลงสภาพ เป็นหุ้นสามัญ ณ วันที่ 31 ธันวาคม 2550
ราคาตลาดหุ้นสามัญของบริษัทฯ เท่ากับ 1.64 บาท/หุ้น

4.  ความเสี่ยงจากความไม่เพียงพอของเงินทุนหมุนเวียน

บริษัทใช้เงินลงทุนในการศึกษาเทคโนโลยีใหม่
และซื้อสินค้าเพื่อรองรับงานก่อสร้างโรงงานเอทานอล และการก่อสร้างโครงการอื่นๆ
ที่บริษัทยังไม่ได้เรียกเก็บจากลูกค้าในมูลค่าที่สูงมาก
บริษัทได้ตระหนักถึงความเสี่ยงในเรื่องนี้จึงได้ดำเนินการจัดหาแหล่งเงินทุนโดยกู้ยืมเงินจากธนาคารหลายแห่งเพื่อใช้ในการดำเนินงาน
อย่างไรก็ตาม บริษัทได้วางแผนเพิ่มทุน เพื่อลดอัตราส่วนหนี้สินต่อต่อส่วนของผู้ถือหุ้น และ
เพิ่มศักยภาพในการรองรับงานในอนาคต